
Onorat auditoriu, 


Cînd am anunţat că voiu vorbi 
despre «Vrancea şi Vrînceni», multe 
persoane îşi vor fi închipuit că 
este vorba de Vrancea Mioriţei şi 
de Vrancea idilică zugrăvită cu 
peneluri speciale care se întrebu- 
ințează de cîtva timpişi se Exploa- 
tează, că e vorba de un fel de Vran- 
cea de feerie. E cu totul străină 
de mine intenţia de a presinta 
Vrancea aceasta. 

Cînd tinerii din cercul studenți- 
lor putneni mi-au cerut un subiect 
în legătură cu judeţul lor, evident 
că am ales Vrancea şi Vrîncenii, 
dar, cum specialitatea mea nu e 
de loc nici pitorescul, nici senti- 
mentul, să nu se aştepte cineva de 

la mine că voiu veni cu lucruri 
pe care alții le au totdeauna la 
îndămână măcar odată în viața lor, 
dacă nu mai des (ilaritate). In con- 
ferința aceasta eu am intenția să 
înfățişez numai lucruri care, n'aş 
zice. că nu se ştiu, pentru că de 
atîtea ori se ştiu atitea lucruri ca. 
re se cred neştiute şi lucruri care 
se cred ştiute se constată că nu 
se ştiu, ci am intenţia să vorbesc 
de cîteva lucruri mai puţin cunos- 
cute sau a căror răspîndire e mai 
slabă. Astfel de lucruri le înfăţişez 
cu atît mai multă plăcere — şi nu 
ştiu dacă voiu comunica această plă- 
cere ascultătorilor, — cu cît mă in- 
teresează pe mine însumi. 

De ţinutul Vrancei s'a întîmplat 
să mă ocup în treacăt, dar niciodată 
pănă acum nu mi-am concentrat 
luarea-aminte asupra acestui ţinut, 
şi în concentrare se pot descoperi 
mult mai multe lucruri decît ar pu- 
tea să apară la prima vedere. In 
legătură cu conferința aceasta am 
făcut însă un lucru pe care pănă 
acum nu-l făcusem. şi îmi înfăţişez 
astăzi lucrurile puţin altiel de cum 
mi le inchipuiam eu însumi Şi de 

aceia cred că ele ar putea să ajungă 
interesante şi pentru d-voastră, căci, 
în general, lucrurile pe care confe- 
rențiarul le ştia cu multă vreme 
înainte nu mai presință interes 
pentru dînsul şi deci e foarte greu - 
să le facă interesante şi pentru 
alții. 


[E + 


Intăiu, ce sens are numele aces- 
ta de Vrancea, care sună aşa de 
frumos, încît, cînd a venit regele 
Carol în ţară ca tînăr prinț, mi se 
pare că şi-a luat ca pseudonim 
numele de «Conte de Vrancea». 
Deci cel d'intăiu care a usat de pito- 
rescul numelui de Vrancea este Prin- 
tul Carol. După aceia s'a numit asttel 
strălucitul scriitor care nu era de 
loc din Vrancea, ci de aici, din 
margenea Bucureştilor, Delavran- 
cea. Şi în sfirşit ni sa servit o 
întreagă literatură iscălită cu un 
nume vrîncean. 

Numele acesta de Vrancea de 
unde vine? Ştiţi că pe malul Mării 
Adriatice este o localitate la care, 

înnainte de războiu şi chiar după, 
ai noştri mergeau şi merg foarte 
bucuros, mai ales acum cînd valuta 
austriacă e atit de depreciată : Abaz- 
zia. Lîngă Abazzia este localitatea. 
cu numele Lovrana, care, de şi scris 
întrun cuvînt, cuprinde de fapt 
două : articolul 10 şi substantivul 
Vrana. 

Numele e slav,— slav, fireşte, 
acolo, slav la noi, fără ca pentru 
aceasta exact aceiaşi populaţie sla- 
vă să se fi găsit pe malul Mării 
Adriatice ca şi în Carpaţii noştri. 

Este cuvintul «vrană», care a 
trecut în limbagiul nostru obişnuit 
şi pe care toată lumea îl ştie ce 
însemnează, cu deosebire că unii 
îl simt mai bine şi alţii mai puţin 
bine. (Ilaritate.) 

Vrancea derivă din «vrana», şi 
probabil că grupul de sate care a 
căpătat numele de Vrancea, păs- 
trat pănă acum, este aşezat într'o 
înfăţisare naturală de teren care 
samănă cu o vrană; e un circ 
de munte, cum se zice de obiceiu 
în geogratie. Aşa încît este o deo- 
sebire între Vrancea, grupul de: 
sate țerăneşti — şi veţi vedea în 

ce sens -păstoreşti numai mai tăr- 
ziu —, între un circ de felul acesta 
şi alt grup de sate care se înşiră 
de-a lungul unei văi, în care cas 
are cineva un «câmp», — de pildă 
Cîmpulungul Moldovenesc, în Bu- - 
covina, Cîmpulungul Rusesc, pen- 
tru că au fost Ruteni, Ruși, cum 
sînt şi pănă acum, de mai veche 
origine, şi nu colonisaţi în timpuri 
mai apropiate; Cîmpulungul din 
Muntenia, Cîmpulungul din Pind. 
«Cîmpulung» înseamnă un şir de 
sate legate între dînsele aşa încit 
să formeze un ţinut desfăşurîndu-se 
de-a lungul unei văi. Era odinioară 
şi  Câmpul-lui-Dragoş, în părţile 
Bacăului, cuprinzînd de-a lungul 
unui pîrău un şir întreg de sate. 

Zic: Vrancea, şi waş zice regiu- 
nea putneană, pentru că Putna are 
alt sens geografic decît Vrancea, 
cu toate că aceasta este cuprinsă 
azi în Ținutul Putnei, şi Dumnezeu 
ştie în ce împărţire va întra'n vii- 
tor după proiectul de împărțire 
administrâtivă al ţerii ce s'a pre- 
sintat azi la Cameră, proiect al- 
cătuit de o comisie foarte compe- 
tentă, în care sînt şi protesori, 

proiect care procedează foarte sim- 
plu: trage o serie de linii verti- 
cale, apoi altele orizontale şi face 
astfel un număr de judeţe: unul 
tot aşa de mare ca şi cellalt! (Ila- 
ritate.) Prostia nu e tocmai aşa de 
originală, pentru că au mai făcut-o 
şi alţii; de pildă pe vremea Revo- 
luiei francese, cînd s'a stricat 
viața provinciilor Franciei prin fap- 
tul că sau suprimat prin această 
împărțire geometrică vechile pro- 
vincii: nu sa mai ţinut sama de 
viaţa particulară a Normandiei, 
Guyennei, şi așa mai departe, şi 
prin asememea cadrilaje, cum se 
pregăteşte să se facă şi la noi, s'a 
împărţit toată viaţa administrativă, 
religioasă şi economică, ca şi cum 
natura ar putea ţinea sama de 
sportul cu liniile verticale şi ori- 
zontale care se trag atit de uşor 
pe o hartă. 

Dar Vrancea aceasta putneană, 
cu acea reservă pe care am ex- 
primat-o — şi aşa o socotia şi Xe- 
nopol, în Istoria Romînilor —, e 
sonsiderată ca un ţinut de orga- 
nisare țerănească extrem de ve- 
che. Toți acei cari exprimă această 

părere se sprijină pe textul, foarte: 
scurt, din Dimitrie Cantemir, şi 
tocmai pentru că e foarte scurt 
vi-l citez, fiind singurul în litera- 
tura noastră mai veche care în- 
cearcă a detini întinderea şi ca- 
racterul Vrancii. lată ce zice în- 
vățatul Domn al Moldovei ce la 
începutul secolului al XVIII-lea, în 
cartea-i foarte cunoscută «Deserie- 
rea Moldovei», în care vorbeşte, 
fireşte, şi de Vrancea: 

<A doua republică, mai mică, 
este Vrancea în Ţinutul Putnei, la 
hotarul Ţerii-Romăneşti, din toate 
părţile încunjurată cu munți straş- 
nici. Şi sînt într'însa douăsprezece 
sate cu două mii de case, şi nici 
locuitorii aceştia n'au ştiinţă pen- 
tru plugărit. Pentru că şi ei se în- 
-deletnicesc cu păstorirea oilor, ca 
şi Cîmpulungenii, şi plătesc pe an 
la Domnie o dajdie ştiută şi hotă- 
Tită, şi se ţin cu legile sau obice- 
iurile lor, iară porunci şi judecă- 
tori de la Domnie nu primesc.» 


Acum o explicaţie în ceia ce 
+- priveşte acest termin de <A doua 
republică, mai mică, din Moldova». 

Cantemir vorbise înainte de Cim- 
pulungul moldovenesc, el arătase 
datinile acestor Cîmpulungeni : cum: 
trăiau în sate fără niciun amestec 
cu oficialitatea, care trimetea doar 
vornici ca să culeagă, după foarte: 
vechi tradiţii, un anume venit, care: 
se lua, nu în bani, ci în oi. 

Ştim de aiurea că vornicii aşe- 
zați acolo aveau şi funcțiunea de 
a culege informaţii din Ardeal 
pe care le transmiteau lui Vodă. 
Pentru Cantemir aceasta se chiamă 
republică, însă «republică» la Can- 
temir evident că are cu totul alt 
sens decit sensul de astăzi, pentru 
amatorii de a fi presidenţi de re- 
publică şi pentru ceilalți. (lla- 
ritate.) La el republică are mai 
mult înţelesul de obşte indepen- 
dentă, de obşte autonomă, care se 
cîrmuieşte de datini vechi, cu dre- 
- gători proprii, la care se adaugă 
vornicii aceştia, cari sînt mai mult 
soli ai Domnului, culegători de im- 
posite pentru Domnie şi informa- 
tori pentru aceiaşi Domnie decit 
altceva. De aceia zice Cantemir, 
vorbind de Vrancea: <A doua re- 
publică», “Mai departe Chigheciul, 

în Ținutul Fălciiului, la Prut, ar fi 
încă o «republică», 

Cantemir avea cunoştinţe toarte 
întinse: pe unele le luase din cărți, 
pe celelalte din experienţa lui par- 
ticulară, de şi a petrecut în Mol- 
dova numai în tinereţa lui, iar pe: 
urmă a fost ostatec la Constantino- 
pol şi, întorcîndu-se în ţară, unde 
domneşte citeva zile, se întoarce: 
înnapoi la Constantinopole, unde 
a mai stat ani întregi. 

Se ştie că apoi a revenit pentru a 
doua oară Domn, a domnit cîteva 
luni pănă sa întîmplat campania 
de la Prut cu Petru-cel-Mare. în- 
frîngerea Ruşilor la Stănileşti, pa- 
cea de la Fălciiu, iar Domnul Mol- 
dovei a trecut în Rusia, unde a 
petrecut toată bărbăţia lui, şi puţin 
după vrista de cinzeci de ani a 
murit în mijlocul Muscalilor. Deci 
el avea şi informaţii personale şi, 
pe de altă parte, erau atiţi cari-i 
putea da informaţii chiar în Ru- 
sia, căci ni închipuim că în- 
tre credincioşii lui avea pe cine să 
întrebe privitor la datinile din deo- 
sebitele Ținuturi. Apoi să nu se 
uite că Dimitrie Cantemir este un 

teoretician: in această calitate el 
făcea teorii, chiar dacă nu erau 
faptele, şi, în orice cas, taptsle tre- 
buiau să între în teoria lui. Cum- 
plit lucru şi teoreticianii, cari chi- 
nuiesc faptele şi, cu cît le chinu- 
jesc mai mult, cu atit sînt mai 
mindri de resultatul căpătat! li 
umblau prin minte lucruri antice, 
romane, şi, atunci, de ce şi Mol- 
dova să nu fi avut trei republici 
ale ei! 

N'a băgat de samă foarte ma- 
rea deosebire care exista cel pu- 
țin între Cîmpulung şi Vrancea, 
de o parte, şi Chigheciul, de altă 
parte. Chigheciul nu e nici cîmp, 
nici vrană, ci codru, cu poieni, în 
-care vor fi fost sămănate sate, mai 
multe sau mai puţine: Chigheciul 
a fost împoporat cu locuitori pen- 
tru a păzi margenea de către Ta- 
tari. 

Deci într'un sens cu totul al- 
tul se poate vorbi de vechiul grup 
de sate de la Chigheciu. 

Pe lingă aceasta încă un lucru: 
granița cea vechea Moldovei, care 
din fericire este acum în Romănia 
Mare, nu era Prutul, ci Nistrul; 

aşa că, graniţa fiind Nistrul, paza 
se făcea acolo, iar nu la Prut: 
iar paza despre Tatari la Prut sa. 
făcut numai cînd aceştia au venit 
din Crimeia şi au fost aşezaţi în 
Basarabia sudică, în așa-numitul 
Bugeac. Aceasta s'a întîmplat însă 
după răscoala lui Mihai Viteazul 
împotriva Turcilor, supt Aron Vodă 
şi Răzvan, contimporanii lui în 
Moldova, prin urmare numai după. 
1600. 

Așa încît între cele trei repu- 
blici ale lui Cantemir trebuie să 
fixăm o deosebire. Eu aş fixă o- 
deosebire şi în ce priveşte Cîmpu- 
lungul şi Vrancea. Vrancea însem- 
nează mult mai puţin decît Cim- 
pulungul, nu numai în ceia ce pri- 
veşte numărul locuitorilor şi înt'n- 
derea regiunii, dar şi în ce pri- 
veşte toate celelalte rosturi. Cim- 
pulungul a fost într'adevăr lucru 
foarte mare în vechea istorie a 
Moldovei. Domnii. Moldovei. au 
găsit Cimpulungul la descălecare, 
şi deci i-au respectat. privilegiile. 

Cîmpulungul a fost în vecină- 
tatea vechiului Scaun .al Moldovei, 
care ştiţi că n'a fost Suceava— de- 

Taşi nici nu mai vorbim —, ci a 
fost Siretiul, şi mai veche decit 
Siretiul, — acum în cea mai mare 
parte distrus de războiu, populaţia 
locuind şi prin pivniţi—, a fost Baia 
Moldovei, numită aşa pentru că in 
părțile acelea erau mine, care nu se 
exploatează de foarte multă vreme, 

Faptul că acum nu se exploa- 
tează niciun fel de mine de metal 
a făcut pe cutare să afrme că a 
fost «baie» în sensul de băi mine- 
rale, cum ar fi cele de la Olăneşti- 
Călimăneşti sau Govora; dar, dacă 
îşi închipuie cineva că persoanele 
de pe la 1300, de pe la 1200 şi 
ceva aveau acea nervositate bal- 
neară specială care prinde per- 
soanele de ambe sexe în apropie- 
rea lunii Iulie pentru a-şi căta de 
sănătate unde sînt băi, se înşeală, şi 
et cred că balnearismul acesta, 
cel “serios “ca şi cel distractiv, e 
mult mai recent. In sfirşit în Baia 
a” tost cea d'intăiu Capitală a Mol- 
-dovei lui Dragoş, căpitan al regelui 
“Ungariei, căci numai Bogdan e cel 
d'intăiu Voevod independent, prin 
.răseoală, față de acest rege. Cim- 
pulungul era dzci în apropierea 


—15— 


Capitalei, şi Domnii, cari nu erau 
bogaţi, trebuie să fi tras foloase 
mari din cele ce dădeau Cimpu- 
lungenii. 

Acum, dacă, astfel, Cimpulungul 
‘este în legătură cu Baia, în schimb 
- Vrancea a fost fără îndoială în le- 
pătură cu aşezări pe căre nu le 
“putem fixă, care mau fost romä- 
- meşti, de şi pe teritoriu romănesc 

şi cu populaţie romănească, în ve- 
“derea desvoltării alături de poporul 
romănesc.'O aşezare politică mai 
veche decit principatul Mo'dovei, 
“decît «Domnia romănească a terii 
- Moldovei», cum se zicea în cele 
-d'intăiu timpuri. E vorba de acea 
provincie ungurească — şi Moldova 
am văzut că a început prin a fiʻo 
prelungire a Ungariei dincoace de 
Carpaţi, împotriva Tatarilor, — de 
acea aşezare politică mai veche, 
de pe'la r1200-1210,tot în vederea 
primejdiei barbare.  S'au - trimes 
dregători unguri dincoace de munte, 
şi s'au'aşezat în regiunea putneană, 
“unde “a fost un „episcopat de: Mil- 
“€cov, cu Vlădici dári au stat în te- 
tatea cu'acest nume, cetate“ care 
a fost dărtmată de Tatari” peta 

1240, şi se pomeneşte formal dis- 
trugerea cetăţii Milcov de acea 
năvălire teribilă de pe la jumătatea 
veacului al XII-lea, în documentele 
latine. Dar a fost o pătrundere un- 
gurească dincoace de munţi, nu în 
vederea Tatarilor, cari pe vremea 
aceia încă nu sosiseră, ci împo- 
triva predecesorilor lor în această 
regiune, anume Cumanii. Episco- 
patul a funcţionat vre-o patruzeci 
de ani, şi acolo unde era episco- 
pul, era, după obiceiu, şi un,co- 
mandant al cetăţii, un pîrcălab, cum 
zicem noi, iar populația trebuia să 
hrănească şi pe episcop şi pe pîr- 
călab, căci nu se putea admite exis- 
tența unuia fără existenţa celuilalt, 
şi, pentru că ei nu căpătau leafă, 
trebuie să se admită şi o populaţie 
în stare să sprijine această orîn- 
duire. 

- Atunci cred că nu mă înşel spu- 
nînd că în Vrancea de pela 1200- 
1250 a fost o populaţie romănească 
destul de numeroasă şi bine alcă- 
tuită, capabilă de a produce şi peste 
nevoile sale, dînd oarecare prisos 
care putea să servească acelor aşe- 
zări ale regelui Ungariei. 

Dacă ar fi durat episcopatul de 
Milcov mai multă vreme, cu pir- 
călabi pe lîngă dînsul, de sigur 
că vremea ar fi stăbit caracterul 
unguresc şi, rămînînd catolic epis- 
copul. s'ar î îndreptat după dati- 
nile ţerii. Însă de la năvălirea Ta- 
tarilor în Ungaria nu mai ştim 
absolut nimic despre Vrancea pănă 
foarte tărziu, pănă cînd sa înte- 
meiat principatul Moldovei, care 
a întrebuințat foarte puţin timp, 
relativ, ca să ajungă pănă la Nis- 
tru, pănă la Dunărea-de jos şi pănă 
la linia Milcovului. 

Aici, la Milcov, era o veşnică duş- 
mănie între Domnul de la Argeş şi 
Tirgovişte, mai tîrziu, pe de o par- 
te si intre “E omnul dela Baia, 
Siretiu şi Suceava, pe de altă parte. 
Cele două principate romăneşti, 
prin urmare, stăteau aici față în 
față. Şi dacă, într'o privinţă, a fost 
o nenorocire că nam format un 
singnr Stat, în altă privinţă aceas- 
tă veşnică concurență a fost o tre- 
zire a forţelor noastre vitale. Pînă 
toarte tîrziu, după Ştefan-cel- Mare, 
n'a fost consolidată deplin Moldova 
în această regiune a Vrancii. Deci 

cele două grupe de State de care e 
vorba în „Descrierea Moldovei“ a lui 
Dimitrie Cantemir au folosit foarte 
mult din caracterul acesta de te- 
ritoriu de margine pe care-l avea 
toată regiunea. Pînă foarte tîrziu 
prin părţile Focşanilor era un că- 
pitan de margine de o parte ca 
şi de cealaltă ; căpitanul de mar- 
gine este ceia ce era la Franceşi 
marchisul, iar la Nemţi markgraful. 

Acum, în ce împrejurări vor fi 
stat Vrîncenii înnainte de Ștefan 
cel-Mare față de Stat, nu putem 
spune : în orice cas nu trebuie să 
se sprijine cineva pe ce atirmă Di- 
mitrie Cantemir. Dimitrie Cante- 
mir trăieşte tirziu, şi cunoaşte _ o 
stare de decadenţă în Vrancea. In 
Vrancea veche era mult mai mul- 
tă libertate, sprljinindu-se pe mult 
mai multe datini vechi de cum 
se constată la începutul veacului 
al XVIII lea. Cum a ajuns Vran- 
cea în epoca noastră de constitu- 
ționalism şi administraţie cu for- 
me occidentale, aceasta o ştiţi şi 
d-voastră, şi vom vorbi puţintel la 
urmă, dar pela 1700 Vrancea era 
în plină decădere faţă de ce fusese 

înnainte. Cum s'a făcut această de- 
cădere o să se arăte ceva mai de- 
parte, tiindcă pentru secolul al 
XVIII-lea avem ştiri mai multe decit 
pentru epoca anterioară. In afară de 
legende care nici nu se ştiu cînd s'au 
alcătuit şi cum se pot înterpreta, 
noi n'avem decît nume de locali- 
tăţi, şi nu documente, afară de cele 
păstrate şi pomenite într'un celebru 
proces de care ne vom ocupa ceva 
mai tîrziu ca să se vadă că dreptatea 
cea mai bună în Țara Romănească 
nu este cea mai nouă. Au fost 
aici oameni ceva mai drepţi decit 
acuma şi capabili de a ieşi din cla- 
sa lor pentru a împărţi judecata 
cea sigură. Aceasta pentru că, 
dacă judecătorii de acum sînt tot 
cu ochii la cruce, cei vechi erau cu 
ochii totdeauna la Dumnezeu, şi ve- 
derea directă a lui Dumnezeu este 
de foarte mare folos cînd este a 
pronunța cineva o decisiune. Veţi 
vedea, zic, ce frumoasă decisiune 
sa pronunțat pentru Vrînceni la 
începutul veacului al XIX-lea. 
Pentru partea veche avem deci 
nume geografice şi menţiunea, 
în actul de judecată despre care 

vorbesc, a unor privilegii mai vechi 
ale Domnilor Moldovei. 

Numele munţilor din regiunea 
aceasta sînt în parte slavoneşti: 
foarte vechi. De exemplu: Sboina, 
Lipşa, aparţin celui mai vechiu vo- 
cabulariu slav, peutru că n'au sens 
în romăneşte. Pe lîngă acestea 
sint nume de aceiaşi origine care 
au însă sens: de exemplu Clăbu- 
cetul (cf. cel de lingă Azuga), mun- 
tele cu cascade. sau un nume mai 
cunoscut nouă, Tişiţa, cu anumite: 
întreprinderi de caracter emina- 
mente naţional, care continuă să 
prospereze şi după războiu ca şi 
înnainte (ilaritate). Aici o să ve- 
nim cînd o să atingem şi chesti- 
unea moşnenilor, cu o importanţă 
mult mai mare decit sa putut a- 
răta într'o înterpelare bună şi în- 
trun răspuns ceva mai slab cu 
privire la pădurile moşneneşti. Deci 
numele sînt sau slave vechi fără 
sens, sau slave mai nouă, avînd un 
sens In ce priveşte nomenclatura 
sate'or, dintre care unele au un în- 
teles în romăneşte, de exemplu 
Vidra, altele, ca Soveja, mau sens 
romănesc, ceia ce ne trimite la © 


foarte depărtată epocă slavă. Pe 
lîngă aceasta sînt în regiune şi sate 
care poartă, după un obiceiu foarte 
răspîndit în trecutul nostru, numele 
moşului care le-a întemeiat. Toate 
numele terminate în «eşti» repre- 
sintă urmele acelui sistem: Costeşti 
este, de pildă, moşia descendenților 
lui Costea, de la care venia moşia. 
Faptul că se găsesc nume foarte 
vechi ne îndreptățeşte să credem 
că în regiunea aceasta era O po- 
pulaţie permanentă din cele mai 
depărtate timpuri. 


Vedeţi, de orice chestiune locală 
Sar ocupa cineva, găseşte totdea- 
una la capăt încă un argument 
pentru permanența elementului ro- 
mmănesc, în contra teoriei lui Rossler 
şi Hunfâlvy. 

Acum cîteva zile, răsfoiam car- 
tea unui învăţat ungur despre 
«Valea Crişului Negru», o pu- 
blicație în limba germană foarte 
bine tăcută, în care se spunea de 
acest erudit, care evident căuta să 
tragă cenuşa pe turta neamului 
său, că cele mai vechi nume de 
acolo sînt slave. Aceasta înseamnă, 

nu numai existenţa unei populaţii 
slave, pe care o cred sarmatică, 
de pe vremea Dacilor — Sarmaţii 
au trebuit să cuprindă un mare 
număr de foarte veche popula- 
ție slavă —, dar aceasta presu- 
pune şi altceva: că intermedia- 
rii între Slavii cei dispăruţi de 
multă vreme şi locuitorii cari au 
venit pe urmă nam putut fi de- 
cît noi. Şi în această regiune a 
Vrancii, ca şi în regiunea, aşa de 
depărtată, a Crişului Negru, numele 
foarte vechi slave sau păstrat, şi, 
odată ce Slavii sau Şcheii, cum li 
zicem noi, nu mai există acum, 
continuarea numirilor vechi do- 
vedeşte că prin populaţia romă- 
nească sau păstrat aceste numiri. 


Vin acum la documente. Este 
unul care sa. păstrat în întregime 
şi pe care l-a adus înnaintea Vlă- 
dicăi  Melhisedec, învățatul epis- 
cop de Roman, nişte Vrinceni cu 
ocasia unei visite. Documentul este 
din 1445, cel mai vechiu pe care-l 
avem. 

Păcat că în el hotarul nu se dă 
după vechea datină ungurească — 

căci, de oare ce descălecarea Mol- 
dovei sa făcut din Maramurăş, 
forma documentelor era ungureas- 
că, precisîndu-se «de la apa cutare 
la dealul cutare» ; aici, pentru un 
motiv care nu se poate desluşi, nu 
se dă această însemnare a elemen- 
telor localităţii. Documentul n'a 
fost cunoscut de moşneni cînd au 
făcut judecata împotriva boierului 
Roset la începutul secolului al 
XIX-lea, dar în acea carte de jude- 
cată, foarte întinsă, de la începu- 
tul veacului al XIX-lea se însem- 
nează o samă de lucruri privitoa. 
re la Vrancea, 

Un document din 20 lunie 1443 
al lui Ştefan-Vodă pentru o vîn- 
zare la Caşin : se mai vorbeşte de 
stăpînirea pe care a avut-o în 
Vrancea o persoană, Albiana. 

Pe urmă este un act al lui Ma- 
tei Basarab pentru Soveja, un act 
al lui Constantin Cantemir, al doi- 
lea, tot de la dînsul, o hirtie pri- 
vitoare la Tulnici şi Soveja, cu 
menţiunea Mitropolitului Teodosie, 
şi un act de la Grigore Ghica, de 
la începutul veacului al XVIII-lea. 


Acum iată ce putem crede pen- 
tru epoca anterioară lui Matei 
Basarab: putem crede că nimic 
din vechile rosturi ale Vrancii nu 
fusese schimbat de Domnii foar- 
te respectuoşi de datini cari fu- 
seseră pănă atunci. Deci cum fusese 
Vrancea cea veche din secolul al 
XIII-lea, aşa rămăsese. 

Tinut, veţi zice, de ciobani ? Nu 
numai de ciobani. Miorița ca Mio- 
riţa, pitorescul ca pitoresc, poesia ca 
poesie, dorinţa de a face din Vran- 
cea un teritoriu numai mocănesc 
potrivit cu anume tendinţe literare, 
aceasta iarăşi rămîne de o parte. 
Eu sînt încredințat că cei mai 
vechi Vrînceni erau, în acelaşi timp, 
cu toate declaraţiile lui Cante- 
mir, plugari, fiindcă sau găsit şi 
pe platouri înnalte urme de agri- 
cultură, —şi cu aceasta răspingem 
obişnuita teorie, în mare parte de 
origine străină, că am fost cîndva 
nişte bieţi ciobani şi că au venit Sla- 
vii cărora li datorim cunoştinţile de 
agricultură, ca şi cum ei ar fi por- 
nit din cine ştie ce regiune de 
înnaltă civilisație. Nam constatat 


noi, ci străinii, că unde podişul per- 


mitea oarecare agricultură, se fä- 
cea. Nu ştiu dacă mă înşel, dar cred 
că şi în Peninsula Balcanică, la A- 
romiîni, cari sînt înfățişaţi, în afară 
de populaţia de la oraşe, care se 
ocupă cu meşteşugul, ca păstori şi 
numai ca păstori, nar fi greu de 
găsit urme de practice agricole 
foarte vechi alături de păstorie. 
Sint popoare care fac numai păs- 
torie şi altele care fac numai agri- 
cultură, dar sînt popoare care fac 
şi una Şi alta, cu o rotaţie de ocu- 
pațiune foarte veche, care se conti- 
nuă din generaţie în generaţie. 

Şi la Macedoneni aş face să se 
observe un lucru că s'a păstrat pănă 
şi numele latin pentru plug. Noi am 
luat numele de plug, care este comun 
şi Germanilor şi Slavilor, de la alţii ; 
dincolo numele vechiu latin s'a păs- 
trat, ceia ce înseamnă că sa păs- 
trat şi ocupaţia. Ba chiar şi în ceia 
ce priveşte păstoritul se face o 
foarte mare greşeală de obiceiu 
confundindu se două lucruri: va- 
gabondul şi „păstorul, Nu poate fi 
element mai conservativ şi în ce 
priveşte locul decit păstorul: păs- 
torul este un gospodar cu două 

case, pe cînd plugarul este un gos- 
podar cu o singură casă ; păstorul 
înseamnă omul cu două locuinţe: 
una de vară şi alta de iarnă. Am 
spus de atitea ori: păstorul merge 
mereu pe acelaşi drum, şi se cu- 
noaşte perfect drumul lui, locurile 
unde s'a deprins an de an a şi duce 
turma pentru aflarea hranei; el 
ştie şi fintînile şi nu se riscă pe 
drumuri necunoscute, iar, dacă i se 
închide drumul cunoscut de dîn- 
sul, o întreagă populaţie poate să 
decadă, ceia ce sa întîmplat cu 
Mocanii din Ardeal cînd am în- 
ceput să facem înţelegeri cu Aus- 
triecii. 

Această populaţie, cu totul li- 
beră, sa organisat cum a tost Or- 
ganisat oriunde satul romănesc. 
Urmele acestei organisări s'ar putea 
găsi şi în Vrancea, dacă sar căuta 
documentele cu mai multă luare 
aminte. 

Pe vremuri am făcut şi eu ce 
am putut ; rămîne ca alții să facă 
mai bine: totul este să facă cineva 
la ceasul lui ce trebuie. 

Au rămas de tipărit mii de do- 
cumente pe lingă ce am putut a- 

duna eu, cu toate criticele care- 
mi sau adus: de ce nu sînt tipă- 
rite în întregime şi de ce am 
suprimat tormulele. Pentru că for- 
mulele sînt tipice, aceleaşi pentru- 
foarte multe documente, şi de aceia 
am luat numai miezul ce le deose- 
bia; dacă aş fi avut răgaz, le-aş. 
fi tipărit în întregime; esenţialul 
era însă ca aceste documente, care 
erau în mîna unuia sau altuia, să 
tie la îndemîna tuturor; şi am a- 
vut dreptate, căci a venit războiul 
cel mare, şi multe documente s'au 
risipit. Cu culegerile de inscripţii, 
aceleaşi critice mi s'au adus, mai 
ales de un militar, mort de cîtăva- 
vreme, care avea la disposiţie fo- 
tografi şi mijloace ca să curățe 
pietrele cu inscripţii înnainte de 
descifrarea lor. Eu am tipărit ins- 
cripţiile aşa cum leam tipărit; 
pentru că nu puteam face mai 
bine în cele cîteva ceasuri pe- 
care le am avut la dispositie, că- 
lătorind pe sama mea, întinzîndu- . 
mă în brînci pe pietrele umede şi 
îngheţate de biserici. Că n'am făcut 
tot ceia ce trebuia, se poate; nu- 
mai iată că a venit războiul, şi: 

atîtea urme s'au destiinţat, şi ar fi 
pierit fără munca mea, aşa „rudi- 
mentară“ cum am putut-o da. 

In Vrancea ar trebui să meargă 
culegători pricepuți din sat în sat, 
să se iea bine pe lingă oameni şi 
să culeagă documentele, căci sînt 
şi sate care au fost mai ferite în 
timpul războiului şi documentele 
au putut scăpa. 

A fost o vreme cînd pădurile nu 
erau tăiate, cînd omul în păduri 
se putea apăra mai uşor de vintul 
asimilărilor administrative şi cul- 
turale, şi atunci ţinutul era cum 
fusese pe vremuri, pe cînd acum, 
cînd umblă pe acolo funicularele, 
multe lucruri vă puteţi închipui că 
nu mai sînt ce au fost. Sint însă 
lucruri care ar fi putut fi consta- 
tate şi după alte regiuni, unde 
constatările sau făcut. 

Acum treizeci de ani, doi Arde- 
leni, Frîncu şi Candrea, au cerce- 
tat Munţii Apuseni, şi au cules ati- 
tea lucruri de cel mai mare interes. 
Acolo la 1880 funcţiona satul cu 
rînduiala lui veche, în frunte cu 
«oamenii buni şi bătrîni», cu juzii, 
-cu judecata supt un copac, Dumi- 

neca, după datina veche, — obi-- 
ceiuri astăzi dispărute şi pe care 
un străin din Cernăuţi, d. Ehrlich, 
le adunase pentru Bucovina. Ceia 
ce a făcut acel profesor străin am 
fi putut face, în trunte cu profe- 
zorii de istorie de la licee, cari 
nau numai menirea de a însemna 
în catalog notele de la una pănă 
la zece la învățătură şi la purtare, 
şi dea încasa o leaftă toarte mică, 
de multe ori meritată, ca să chib- 
zuiască gradaţii şi să facă şi puţină 
politică pe alături, ci datorese în- 
nainte de toate ca judeţul să şi-l 
străbată, să-şi facă o glorie din 
specialitatea lor în locul unde i-a 
pus vremea. 

Profesorul este în măsură să facă 
aceste lucruri, pentru care altul 
trebuie să călătorească departe de 
locul lui, rupîndu-se de la alte o- 
cupaţii. Și este o esenţială datorie 
pentru orice profesor de istorie să 
întemeieze în judeţul lui un museu 
local. 

În această privinfă sar putea 
lua o pildă frumoasă de la Chişi- 
nău, unde doi străini, fără niciun 
fel de cultură universitară, bărbatul: 

-şi nevasta, au întemeiat un museu 
de istorie naturală de toată fru- 
museța, deprinzîndu-se să execute 
în ceară cele mai dificile piese. 
Aceşti Cehi sau improvisat, ast- 
fel nu numai cunoscători în ştiin- 
tile naturale, dar şi creatori de 
. museu. 


Să ne întoarcem însă la rostu- 

rile noastre: Vrancea să nu ni 
-închipuim că o putem cunoaşte 
-cetind întrun dicționar geografic 
ce se spune despre județul Putna. 
Şi cum s'a făcut marele dicționar 
geografic se ştie foarte bine: sa 
tăiat cu foarfecele articole din de- 
osebite dicționare şi sau trecut 
apoi toate într'o ordine altabetică 
în dicţionarul cel mare. 

În vechea Vrance însă prin se- 
colul al XVILlea sa întrodus o 
schimbare, determinată de apariţia 
mănăstirilor. Şi la la noi ca şi în 
Apus o mănăstire însemna o pro- 
tundă transformare în condiţiile lo- 
cale. 

Întăiu mănăstirile se creau 
totdeauna într'o frumoasă aşezare 
naturală, într'o poiană de pădure, 

într'un loc de ande se văd împre- 
jurimile, fiindcă bătrînii noştri a- 
veau un simț deosebit de fin pentru 
frumuseţile naturii, pe cînd astăzi 
parcă se face rămăşag cum să se 
aşeze o casă în mai proaste con- 
diţii, mai puţin expusă la soare 
pentru ca umezeala să o pătrundă 
cît mai bine, şi în plus să fie şi 
urîtă şi pretențioasă ; cînd însă cei 
vechi făceau o mănăstire, ştiau 
totdeauna s'o aşeze într'un loc de- 
osebit de frumos, şi, după ce se 
ridica zidirea, pentru întreţinerea 
călugărilor d'innăuhtru se hărăziau 
venituri, adecă se dăruiau moşii. 

Matei Basarab a întemeiat mă- 
năstirea Soveja pentru a pecetlui 
prin această întemeiere de mănăs- 
tire pe pămîntul Moldovei împă- 
carea lui cu Vasile Lupu. Şi a- 
ceasta este într'adevăr poetic, chiar 
şi fără «bir oiţă>: doi Domni de 
acelaşi sînge luptă între dînşii cu 
patimă, cu furie, şi la un moment 
dat se împacă, iar, pentru a sigila 
împăcarea, în loc de a da un ban- 
chet la care să poitească pe dregă- 
torii militari şi civili de o parte şi de 
alta, Domnul Moldovei face o mă- 

păstire la Tîrgovişte, Stelea, care 
durează pănă acum, iar Domnul 
muntean mănăstirea Soveja pe 
pămîntul moldovenesc. 

Se vede că în vremea aceasta 
Vasile Lupu era mai bogat şi mai 
mărinimos decît Domnul muntean, 
fiindcă biserica Stelea este în pro- 
porţii foarte mari, cu ornamente 
gotice, cu nasturi de smalt verde 
prinşi - de păreţi, o mîndreţă de 
clădire, pe cînd bisericuţa lui Ma- 
tei — se pare că era Domnul şi 
cam zgîrcit — nu se deosebeşte 
prin niciun fel de frumuseță arhi- 
tectonică. Cînd a fost însă să-i dea 
moşii, le-a căutat aiurea, prin păr- 
tile Tecuniului, unde a dăruit două 
moşii, ceia ce însamnă că pe a- 
tunci se respecta încă stăpînirea 
moşnenilor. Mănăstirea na fost 
niciodată o mănăstire de cărtu- 
rari, ci o mănăstioară pierdută în 
munte, cu totul la o parte din dru- 
mul călătorilor, şi n'a folosit. cu 
călugării ei fără învățătură, la des- 
voltarea regiunii. 

Mai tărziu s'a întemeiat altă mă- 
năstire, în împrejurări cu mult mai 
bogate decît Soveja, cu toate că 

acel care a întemeiat-o era um 
Domn de ieri alăltăieri. In tine- 
reță fusese foarte puțin lucru : os- 
taş moldovean în Polonia, dar a 
ajuns să-şi cîştige prieteni printre: 
Turci şi să se ridice în Scaunul Mol- 
dovei, —Constantin Cantemir, care 
n'a ştiut pănă la moarte să scrie, 
ci se iscălia cu o formă de lemn: 
prin care trecea condeiul şi scan- 
dalisa pe învățatul Miron Costin şi 
prin aceia că se întrecea cu bău- 
tura, de unde cîntecul pe care-l 
păstrează legenda: «cu păharul în- 
deseşte, dar cu birul mai răreşte»>.. 

E vorba de mănăstirea Mira, care, 
ea, are oarecare înfăţişare, de şi, 
ca mai toate mănăstirile, e în: 
ruină, — dovadă a lipsei noastre de. 
gospodărie în timpuri mai nouă, 
cînd, luîndu-se mănăstirile din mîna 
călugărilor greci, sa înțeles a se 
tace o gospodărie mai proastă de- 
cît o făcuseră chiar Grecii. 

Ce şcoală se putea face acolo, ce: 
adăpost pentru copiii clorotici ai 
oraşelor noastre, ce loc de desfă- 
tare şi odihnă pentru lumea oră- 
şenească, pe cînd ruina în care 
este lăsată constituie cel mai scan- 

dalos spectacol! Fiecare mănăstire 
dărimată cade greu ca răspundere 
pe sufletul generaţiilor care au 
lăsat ca astfel de lucruri să se în- 
tîmple. 


Şi tocmai în capul Vrancii, unde 
se isprăveşte codrul, era o foarte 
frumoasă mănăstire, nu mult mai 
veche decît a lui Matei Basarab, 
ci venită îndată după dînsa: mă- 
năstirea Caşin, a lui Gheorghe Şte- 
fan, unde a fost îngropat. 

El a murit pe malul Mării Bal- 
tice, străin cu desăvirşire de ros- 
turile ţerii lui, întovărăşit de un 
călugăr, şi, cum Domnului îi era 
urît şi avea lîngă dinsul pe călu- 
gărul Antonie din Moldoviţa, a pus 
să-i traducă Scriptura în romă- 
neşte. Manuscrisul se află la Blaj, 
şi pe ultima pagină e însemnată 
povestea pribegiei Domnului şi 
a morţii lui (n'a fost tipărită nici- 
odată, căci canonicul Moldovean, în 
stăpînirea căruia era manuscrisul, 
nu-l arăta decit cu multă pază). 
Între ţiitoarea rusoaică Stetania 
şi Sfinta Scriptură a trăit Gheor- 
ghe Ştefan pănă la sfîrşitul zilelor 

sale şi a cerut să fie îngropat la 
Caşin : focul a distrus însă, dăunăzi, 
mănăstirea, parcă şi hasardul sar 
amesteca în opera de ruină pe care 
au început-o oamenii. 


La sfirşitul veacului al XVIII-lea, 
pe lingă amestecul mănăstirii a 
venit şi amestecul direct al Dom- 
niei, care, acum, cîrmuia după 
alte rosturi. Vechea noastră Dom- 
mie era după datină, Domnia cea 
nouă, fanariotă, este după teoria 
cea nouă, modernă, din Apus. 

Pe cînd Domnia cea veche se 
ţinea strîns de privilegii, ea însăşi 
fiind o instituție de datină, Domnia 
cea nouă, fie de fapt străină, fie 
şi prin Domnii de ţară, a avut 
despreț față de datină. Păcatul, de 
alminteri, nu este sfîrşit cu acel 
timp, căci ceia ce se propune şi se 
aplică în parte prin aşa-numita uni- 
ficare de azi nu este altceva decit 
continuarea aceleiaşi greşeli rațio- 
naliste. Trebuie să-şi dea sama ci- 
neva eğ şi Ținuturile au sufletul 
lor, de care nu e bine să te atingi, 
căci sufletul distrus nu se poate 
pune la loc. 

Cînd a venit vremea. cea nouă, 
sa cerut ca toată Ţara Romă- 
nească, de la un capăt la altul, să. 
semene, şi toată lumea să tie de: 
o potrivă : acelaşi regim să se în- 
tindă asupra oricării populaţii, de: 
orice caracter. 

Incă din cei d'intăiu ani ai se- 
colului al XVIII-lea, sistemul s'a 
aplicat şi la Vrancea. 


În acelaşi timp, de dincolo de: 
munte, din Ardeal, a început o emi- 
grație mult mai puternică decit. 
cea veche. 

In trecutul nostru, Ungureni au 
venit la noi, cum la Ungureni au 
trecut şi Munteni şi Moldoveni: 
doar Dragoş şi Bogdan au venit- 
din Maramurăş de s'au aşezat la 
noi, şi noi am trecut în Făgăraş, 
iar nu Făgăraşul a trecut la noi: 
boierii din Făgăraş, cari sînt acum 
ţerani, sînt boierii lui Vlaicu şi lui: 
Mircea, decăzuţi, iar în Moldova 
aşezarea este în legătură cu însăşi. 
întemeierea principatului. 

Pe vremea lui Ştefan-cel-Mare: 
s'au mutat foarte mulţi oameni din 
Ardeal în Moldova, pentru că a- 


tunci condiţiile ţeranului din Ar- 
deal erau mai rele decît ale celui 
din Moldova, cum şi condiţiile ţe- 
ranului din Polonia erau mai rele 
decît ale țeranului din Moldova, 
În Muntenia însă condiţia tera- 
nului era mai rea decit cea de din- 
colo de Dunăre, pentru că acolo 
slujiau Turcului, pe cîtă vreme în 
Muntenia şi Domnului şi Turcului 
şi boierului. 

n Moldova însă a fost altfel: 
Moldova a fost un ţinut de liber- 
tate, şi prefera cineva mai bine să 
fie Moldovean, să fie ţeran supus 
unui boier din țara noastră decît 
să rămiie în ţara lui ca să fie şerb 
după datina feudală. 

In veacul al XVII-lea încă, din 
Ardeal veniau la noi mai puțini, 
dar, de îndată ce s'a aşezat acolo 
Casa de Austria. au început să vie 
mai mulți, căci Austria a venit, 
ca o teribilă tunzătoare a oilor 
romăneşti, cu o foarfecă enormă, 
de care oamenii şau alarmat. O 
populaţie deprinsă a trăi patriar- 
hal nu sufere asemenea schimbări. 

Și atunci, față de regimul aus- 
triac de a stringe birurile, oamenii 

au trecut la noi peste munţi, şi 
astfel Vrancea a fost pe vremea 
aceia năvălită de Birsani sau Mo- 
cani, cum reiese din documente. 
Condica lui Constantin Mavrocor- 
dat înseamnă nume foarte vechi 
şi deosebit de interesante. 

Une ori ei se ziceau Birsani de 
Soveja, alte ori Mocani de Caşin, 
alte ori Birsani de Caşin. Şi între 
dinşii era o oarecare rivalitate, de- 
terminată, nu de negoţul pe care-l 
făceau cu Turcii, prin Focşani, că- 
rora li vindeau caşcaval şi lină, 
ori de căratul sării, după un vechiu 
privilegiu, ci de cine ştie ce rivali- 
tăţi personale. De exemplu într'un 
act din aceiaşi condică a lui Cons- 
tantin Mavrocordat se pomeneşte 
de bătaia unui cioban Ion din 
Soveja cu alt Ion Ursul, din Casin. 

Îndată ce sa aşezat aici popu- 
laţia de dincolo de munte, Domnia 
a prins colţi şi a întrebuințat în- 
tiiu față de cei noi veniţi un re- 
gim pe care nu l-ar fi întrebuin- 
tat față de băştinaşi;, dar, cum 
sînt lucrurile pe lumea aceasta, 
dacă se începe un regim faţă de 
unii, pe urmă se aplică şi față de 

alții, cari nu sînt fireşte supuşi 
aceluiaşi regim. Şi, în felul acesta 
din causa inferiorității Ungurilor 
față de fisc, față de Vistieria Dom- 
nului, au ajuns cei invadați de 
ciobanii veniți de dincolo a cădea 
şi ei în aceiaşi situațiune cu cei 
veniţi din Ardeal. $ 

lată care erau îndatoririle la 
care îi supunea Domnia, îndatoriri 
care se gicesc şi din textul lui 
Cantemir şi care împovărau acuma 
oameni deprinşi a trăi liberi, cu 
datina lor, cu dregătorii lor, cu 
rosturile lor deosebite de rosturile 
poruncite din Capitală. 

Vodă li trimetea vornici. Vor- 
nici erau şi la Cimpulung, dar, pe 
cînd cei vechi aveau numai ca- 
racterul de represintanţi ai Dom- 
nului, de strîngători de dări în na- 
tură, aceştia executau populaţia 
ca să plătească întocmai ca orice 
altă: populaţie din orice altă re- 
giune a ţerii, Se luau şferturi, şi, 
dacă trebuiau mai mulţi bani, se 
luau şi douăsprezece şterturi pe 
an, dar tot şferturi se ziceau. 

Pe lîngă şferturi se lua răsura, 
adecă ce revenia funcţionarului 

pentru osteneala lui, şi une ori 
răsura rădea cu adevărat pe con- 
tribuabil. Pe urmă se lua ajutorul 
pentru mucarer, care se plătia la 
înnoirea Domniei. 

Plătiau deci bieţii Vrînceni şi 
mucarerul întocmai ca şi ceilalţi. 
In afară de aceasta cei veniţi de 
peste munţi, ca şi în general cio- 
banii străini, Sîrbii de exemplu, 
supt care nume se înțeleg şi Bul- 
gari şi chiar Turci, plătiau şi pe la 
1742 aşa-numita goştină, adecă 
de fiecare zece oi un leu; aiurea 
se vede că se dădeau zece bani. 
Plata se făcea la vameşul de Focşani. 

In ce priveşte această goştină se 
făcea, deosebire între ciobanii holtei 
şi ciobanii însuraţi: ciobanii holtei 
dau unde li sînt stăpînii, cei însu- 
rați unde li e şederea. 

Afară de aceasta vornicul mai 
avea încă o sarcină, să culeagă 
informații la hotar: <Necontenit să 
ispitească tot ce va adeveri din 
partea Ţerii-Romăneşti şi să în- 
ştiinţeze». Şi spune Constantin Ma- 
vrocordat într'un rînd: «Dacă so- 
coteşti tu că ne va înştiința is- 
pravnicul Putnei, ce-ţi pasă ţie !». 


Apoi Birsanii de la Caşin şi So- 
veja se pling că şi „căpitanii cari 
sînt trecători pe la ţinut“ ieau un 
miel de tirlă şi adaugă că n'au drep- 
tul să iea pentru că aceasta este 
o dare pe care o datoriau stăpi- 
nului moşiei. 

Se mai pling de amestecul Tur- 
cilor cari plătiau cum voiau fără 
să se preocupe dacă omului îi 
convenia sau nu să vîndă pe pre- 
tul ce dădeau, şi-şi luau une ori 
şi banii înnapoi. Aceasta însemna 
<a lepăda banii». Domnia hotărăşte 
odată ca aceşti Turci să cumpere 
numai oi de vîndut, nu şi de prăsilă. 

În sfîrşit mai erau datori Vrîn- 
cenii să trimeată pentru masa Dom- - 
mului brînză şi pentru anume că- 
lătorii «cară mocăneşti». 


Acum, oamenii nu prea răbdau. 
N'avem din partea lor nicio plin- 
gere iscălită din sate, dar avem 
întrun act administrativ însemna- 
rea că părăsiau de multe ori satul 
ca să nu fie supuşi acelui regim, 
şi actul care relatează aceasta a- 
dauge: «aşa sînt învăţaţi de mult 
înnainte». 

Dacă se împuţina numărul lo- 
cuitorilor, se fixa birul mai mic, 
şi să pare că Vrincenii, cari nu e- 
rau proşti, obişnuiau sistemul a- 
cesta: cînd era să se facă cisla, 
fugiau şi se întorceau pe urmă.. 


Sistemul arată să fi continuat: 
în tot veacul al XVII-lea. De la 
o bucată de vreme sa introdus. 
alt abus. Domnii fanarioți de la 
început aveau pămînt de împărțit, 
dar cu timpul sau apucat să îm- 
partă şi pe acelea în care n'aveau 
niciun drept. Anumetirguri şi-au 
văzut teritoriile lor dăruite supt 
pretextul că tot pămîntul unde 
este aşezat un tîrg aparţine Dom- 
niei. Aşa sa încercat şi pe la 1821 
la Tîrgovişte, dar, fiind oamenii 
deosebit de colţoşi, nu s'a izbutit. 
In toarte multe tîrguri din Mol- 
dova‘ lucrul sa tăcut însă. Deci 
la un anume moment un Domn 
fanariot sa apucat de a dăruit 
pămîntul Vrancii unui boier Ro- 
set. lordachi Ruset sa. folosit de 
dania lui Constantin Ipsilanti, la 
1803, şi a căutat să iea în stăpi- 
nire pămîntul. Vrincenii s'au dus 

cu judecata la Vodă, sau făcut 
cercetări, şi resultatul lor a tost 
în favoarea moşnenilor. 

Este un act iscălit de boierii de - 
atunci, avind în frunte pe Mitro- 
poliiul Veniamin Costachi şi în 
care se invocă argumentul datinei 
nestrămutate a ţerii, pentru a ho- 
tări că Domnul na avut dreptul 
să dea pămîntul Vrîncenilor, şi 
astfel, în clipa cînd s'a sfîrşit epoca 
fanariotă, ei au fost aşezaţi din 
nou în dreptul lor. 


Actul face cea mai mare onoare 
spiritului de dreptate al boierilor 
Moldoveni. Din nenorocire îndată 
după aceasta a venit era Regula- 
mentului Organic, care a însemnat 
o administraţie mai meticuloasă, 
mai uniformă decît administraţia 
Fanarioţilor, prin urmare şi mai 
puţin respectuoasă faţă de privilegii. 

După aceasta venim la regimul 
nou frances, inaugurat pe vremea 
lui Vodă- Cuza şi continuat în Dom- 
nia: următoare, care acesta a fost 
ucigător - pentru elementele- cele 
mai preţioase şi „mai folositoare 
ale trecutului nostru. In această 

privinţă se pot lua ca exemplu 
“Cotnarii, unde Domnii din veacul 
XV-lea aduseseră vieri din părţile 
“Tisei ungureşti, în care datina cul- 
tivării viei fusese adusă din Ger- 
“mania. Era aici viță de Tokai, şi 
-oameni pricepuți să o îngrijească. 
Pe vremea lui Ştetan-cel-Mare, 
a lui Petru Rareş erau pivniţi ale 
'Domniei, şi nu numai Vodă avea 
vie aici, dar şi Mitropolitul şi e- 
“piscopul catolic. 

Era o splendoare, şi supt rapor- 
tul frumuseţei naturale şi supt ra- 
-portut bogăției, din punctul de ve- 
-dere al produsului care se culegea 
la Cotnari. In veacul al XVIII-lea 
~se mai păstra ceva din vlaga de odi- 
mioară, dar a venit regimul nou, 
şi a dat tiloxera. Nefiind niciun 
“articol din legile noastre care să 
“vorbească în chip direct de filo- 
xeră, sau distrus viile, lăsînd 
“îndiferentă administraţia, în loc ca 
“ea să-şi fi concentrat toate silin- 
tile pentru ca izvorul acesta de 
“bogăţie să fie refăcut din nou. 

Astfel azi Cotnarii oferă doar cî- 
“teva vii boierești, cele ţerăneşti 
“fiind total ruinate ; localitatea este 

absolut decăzută, biserica lui Des— 
pot, care a fost biserică catolică. 
pe vremuri, e ruptă în două de 
pămîntul care fuge de supt temelie 5.. 
biserica lui Ştefan-cel-Mare se află. 
întrun hal de murdărie îngrozi-: 
toare, şi singurul colț mai bine în-- 
grijit este biserica nouă catolică, 
mică, dar foarte bine îngrijită de. 
un om cu tragere de inimă pe care- 
împrejurările l-au adus acolo. 


Iată ce a ajuns, cu regimul nou: 
de administraţie, unul din colţurile 
cele mai frumoase şi cele mai- 
scumpe Moldovenilor. 

Nu e de mirare dacă Vrancea 
a avut să sufere acelaşi regim. 

Regimul nou nu vede decit ce- 
este pe hîrtie; realitatea poate fi- 
cum o fi: ea nu este pentru ad- 
ministraţie decit aşa cum se oglin-- 
deşte pe hirtie. 

De oare ce însă sînt persoane: 
care văd bine unele lucruri chiar 
şi fără hîrtie, anume societăţi străi- 
ne sau instalat în Vrancea ca şi- 
aiurea, şi au găsit foarte intere- 
sante persoane care li-au dat pro~- 
tecţia iscăliturii lor în consilii de ad-- 

ministraţie cu jetoane de presență 
gras plătite. 

Sa interpelat dăunăzi în Ca- 
meră cu privire la regimul care de 
la un capăt la cellalt al ţerii se 
foloseşte şi care îngăduie străinilor, 
nu numai a vinde lemne căpătate 
pe nimic, dar a cunoaşte toate dru- 
murile şi potecile munţilor în ve- 
derea unei invasii care, cînd s'a 
întîmplat, a îngăduit duşmanului a 
pătrunde prin locurile acestea ca 
acasă la dînşii. 

Aşa a fost în Vilcea, aşa în Ar- 
-geş, şi probabil aşa în Buzău. Ne- 
apărat în Vrancea. Cum şi în 
Franţa, de altfel, sau constatat so- 

cietăţi străine instalate de fapt nu- 
mai pentru a pregăti războiul 
viitor. 

- Evident că aceia ce a dispărut 
nu se poate reface decît cu multă 
greutate, dar ceia ce n'a dispărut 
trebuie păstrat. 


Ca să termin cu o soluţie care se 
impune astăzi tot mai mult, revin 
şi cu prilejul acestei conferințe la 
o veche părere a mea în ce pri- 
veşte putinţa de a mai conserva 


elementul aşa de prețios care sînt 
moşnenii. A statifica aceste pă- 
mînturi ale moşnenilor, ceia ce a 
mai rămas din ele adecă, îmi 
pare greşit, dat fiind tot ce cu- 
noaştem în ce priveşte gospodăria 
Statului şi mai ales grija de pro- 
prietăţile sale. Totuşi ca să se împie- 
«dece unii din obşte de a vinde pe 
mumele celorlalți, cari habar n'au 
de această avere, pentru ca să li 
rămînă doar facultatea de a face 
un proces, cînd habar n'au şi de for- 
mele judecătoreşti, şi să se termine 
procesul cînd adversarul, cu alte 
mijloace şi alte proptele, a ajuns 
să fi cărat tot lemnul şi să fi lă- 
sat pămîntul gol ori acoperit cu 
rămăşiţile de rădăcini ale copaci- 
lor tăiați, de nu poate să circule 
cineva prin îngrămădirea cadavrelor 
acelor arbori cari fuseseră odată o 
frumuseţă, ca să se împiedece a- 
ceastă nenorocită stare de lucruri 
de astăzi, cred că trebuie păstrată 
proprietatea în obşte, care este e- 
lementul de solidaritate rurală. 
Dar trebuie şi introducerea unei 
conştiinţe mai puternice a tiecă- 
ruia dintre acești oameni în ce pri- 

veşte dreptul lor. Obştea ar fi con- 
dusă de un corp silvie anume pre- 
gătit, pe sama moşnenilor, nu pe 
sama Statului, pentru îngrijirea 
pădurilor care au rămas. Atunci, 
dacă, pe lîngă opera de conser- 
vare economică, sar mai adăugi şi 
opera de refacere care nu poate lipsi 
— la Porceşti, lîngă Olt, în Ardeal, 
un deal întreg, tratat în felul cum 
sar putea trata şi munţii noştri, 
a fost admirabil refăcut, iar serviciul 
silvic din Bucovina şi Ardeal, nu 
numai că a putut ocroti păduri, 
dar a ştiut să le şi refacă —, vom 
ajunge astiel să avem şi frumuseți 
sufleteşti şi artistice în această re- 
giune, pe lingă folosul material. 

Şi fără adăugirea acestui element 
sufletesc lucrul făcut, în toate, nare. 
nicio valoare. 


(Stenografiat de H. Stanl.) 





